**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika perjantaina 14.6.2013 klo 12.03 – 14.10

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Terhi Haapaniemi, OSKU ry

Johan Hahkala, AMKE ry saapui klo 12.07, kohta 3

Maija Innola, OKM poistui klo 13.00, kohta 4

Aleksi Kalenius, STTK

Maarit Kallio-Savela, Suomen Kuntaliitto ry

Pasi Kankare, OPH

Veli-Matti Lamppu, Suomen Yrittäjät ry poistui klo 13.45, kohta 4

Gun Marit Nieminen, YOAL ry

Kirsi Rasinaho, SAK saapui klo 12.07, kohta 3

Inkeri Toikka, OAJ

Satu Ågren, EK

Ville Heinonen, OKM, sihteeri

Seija Rasku, OKM, sihteeri

Piritta Väinölä, OKM

1. Kokouksen avaus

Puheenjohtaja avasi kokouksen klo 12.03.

1. Esityslistan hyväksyminen

Hyväksyttiin esityslista kokouksen työjärjestykseksi.

1. Edellisen kokouksen muistio

Sovittiin, että muokataan kohdan 6 ECVET-pisteytyksen periaatteet muotoilua niin, että ei synny mielikuvaa siitä, että koko esitys hyväksyttiin sellaisenaan. Pisteytyksen pääperiaatteita kannatettiin, mutta yksityiskohtia on vielä hiottava esim. toisista tutkinnoista otettavien tutkinnon osien pisteytyksen osalta. Muilta osin 24.5.2013 kokouksen muistio hyväksyttiin muutoksitta.

Satu Ågren totesi tässä yhteydessä, että EK:n näkemyksen mukaan työssäoppimisen vähimmäismäärää ei ole tarpeen säädöstasolla lisätä.

1. Hallituksen esitysluonnos ja sen yleisperustelut

Sihteeri Heinonen esitteli lyhyesti hallituksen esitysluonnoksen ja sen yleisperustelut. Käytiin läpi esitystä laiksi ammatillisesta koulutuksesta annetun lain muuttamisesta. Käsiteltiin lain nimeen ja 1 – 29 §:iin esitetyt muutokset ja keskusteltiin esitettyjen pykälien muutostarpeista.

Lain nimen muutosta kannatettiin. Pykäliin 1, 3 ja 14 ei esitetty tässä vaiheessa muutoksia. Muiden pykälien osalta todettiin, että tekstejä on tarpeen tarkentaa tai muulla tavoin muokata. Pykälien 2, 4 ja 5 keskinäinen loogisuus tarkistetaan. Pykälien 11 a ja 12 yhdistämismahdollisuus selvitetään ja osaamispisteiden käsittelyä jatketaan.

Sovittiin, että TUTKE2-työryhmä muokkaa pykäliä ohjausryhmässä käydyn keskustelun pohjalta edelleen.

Lisäksi sovittiin, että jatketaan pykälien läpikäyntiä seuraavassa kokouksessa siitä, mihin 14.6.2013 jäätiin. Esitystä laiksi ammatillisesta aikuiskoulutuksesta annetun lain muuttamisesta ei ehditty käsitellä, ei myöskään hallituksen esityksen yleisperusteluja.

1. Ammattitaidon saavuttamiseksi tarpeellisten ja ammattitaitoa täydentävien tutkinnon osien kokoaminen laajemmiksi kokonaisuuksiksi

Asiaa ei ehditty käsitellä.

1. Seuraava kokous

Seuraava kokous on aiemmin sovitun mukaisesti to 20.6.2013 klo 9 – 11.

1. Muut asiat

Muita asioita ei ollut.

1. Kokouksen päättäminen

Puheenjohtaja päätti kokouksen klo 14.10.

JAKELU ohjausryhmän jäsenet